**Inimi de cerneală**

*Cristian Je*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alunec printre versuri cu gânduri ce mă ţin

În flăcări ce sunt stinse şi-aprinse de chemare,

Cerneala curge liber pe albul foii, lin,

Sărut cu ochiul zarea, alunec în uitare...

Condeiul naşte râuri albastre într-un vers

Ce împleteşte-o strofă de cuget şi de stare,

Mă duce unde umbra prin viaţă mi-a mai mers,

Pe unde talpa calcă şi mâine pe cărare...

Când călimara plânge prin ochiul de condei,

Atunci aprind, supun, infernul lui Orfeu...

Durerea prinde aripi, prin gânduri şi idei

Ea se oferă strofei cu titlu de trofeu,

În lacrimi de cerneală...